Pärnu kultuuriklubi Tempel tähistab täna teist tegutsemisaastat.
Tempel tähistab täna teise tegutsemisaasta täitumist, mille jooksul on klubist saanud Pärnu kultuuri- ja meelelahutusmaastiku oluline osa.
Kahe tegutsemisaasta jooksul on Templis toimunud üle 260 kontserdi, teatri- ja kunstisündmuse. Eelmisel aastal pärgas Pärnu linn klubi eestvedajat Andres Tölpi korraldajapreemiaga. Kultuuriklubis toimub regulaarselt kirjandushuvilisi ühendav Kirjandustempel ja muusikamälumäng Muusikaviktoriin.
Aastapäeva puhul on Templit õnnitlema tulnud funk-muusika kollektiivid Lexsoul Dancemachine ja Pärnust pärit Steps to Synapse.